
A piaci orientáció hatása a vállalati teljesítményre és a versenyképességre a exportáló magyar közép- és nagyvállalatok esetében

Jelen tanulmány a Budapesti Corvinus Egyetem Versenyképességi Kutatóközpont Export és Innováció kutatócsoportjának keretében készült. Mivel az exportáló vállalatok esetében sok szempontból kimagaslóbb teljesítmény figyelhető meg, mint a hazai piacon működő társaiknál, fontos megvizsgálni, milyen tényezők lállhatnak versenyképességük és magasabb szintű sikereik hátterében. A jelenlegi kutatás fókuszában annak vizsgálata áll, hogy a piacorientáció milyen hatást gyakorol a cégek teljesítményére és versenyképességére az exportáló magyar közép- és nagyvállalkozások esetében. A kutatási kérdések a következők: Mennyire van jelen a piacorientáció az exportáló magyar közép- és nagyvállalatok gyakorlatában? Milyen tényezők befolyásolják a piaci orientációjuk szintjét? Hogyan befolyásolja a piaci orientáció teljesítményüket és versenyképességüket? A kutatás a "Versenyben a világgal – a magyar gazdaság nemzetközi versenyképességének mikrogazdasági tényezői" kutatási program keretében készült. Kutatási módszerek tekintetében pedig a szakirodalmi áttekintést követően különféle statisztikai elemzéseket alkalmaztam, melyek a kutatás keretében készült kérdőív válaszaira és hivatalos pénzügyi adatokra támaszkodnak. Az eredmények szerint a vállalati alapjellemzők és az exportintenzitás nem állnak szignifikáns összefüggésben a piacorientáltsággal, azonban a reagálóképesség és a határozott teljesítmény szoros és pozitív kapcsolatban áll vele. Ezenkívül a piaci orientáció szignifikáns pozitív hatást gyakorol a cég versenyképességére, míg az export versenytárs orientáció szignifikáns pozitív hatással van az alkalmazkodóképességre, amely a versenyképesség egyik alapeleme. A tanulmány azzal járul hozzá a szakirodalomhoz, hogy egy validált vállalati versenyképességi mérőszám alkalmazásával vizsgálja a piacorientáció hatásait, mi több, bővíti az európai kontextusban, közép- és nagyvállalkozások terén végzett elemzések körét.



